**ҚАЗАҚСТАН РЕСПУБЛИКАСЫ ҚАРЖЫ МИНИСТРЛІГІНІҢ МЕМЛЕКЕТТІК КІРІСТЕР КОМИТЕТІ МЕН КОРЕЯ РЕСПУБЛИКАСЫНЫҢ ҰЛТТЫҚ САЛЫҚ ҚЫЗМЕТІ АРАСЫНДАҒЫ САПАРМЕН АЛМАСУ ЖӨНІНДЕГІ ӨЗАРА ТҮСІНІСТІК ТУРАЛЫ МЕМОРАНДУМ**

Бұдан әрі «Тараптар» деп аталатын Қазақстан Республикасы Қаржы министрлігінің Мемлекеттік кірістер комитеті мен Корея Республикасының Ұлттық салық қызметі,

төмендегілер туралы келісті:

**1-тармақ. Мақсаты**

Тараптар екі Тараптың салықтық әкімшілендіруін жақсартуды қамтамасыз ету үшін салық қызметі басшыларының деңгейінде лауазымды тұлғалардың сапарымен өзара алмасу туралы келісті.

**2-тармақ. Сапарлармен өзара алмасу**

1. Сапардың жиілігі

Басшылар деңгейіндегі кездесулер жылына бір рет өткізіледі. Аталған шарт міндетті емес.

Әрбір Тарап кезек-кезек кездесу өткізуіне болады.

2. Делегацияның құрамы

Әрбір Тарап делегациясы шамамен 5 адамнан тұрады. Делегацияға басшылық деңгейдегі, қазақстан тарапынан Мемлекеттік кірістер комитетінің Төрағасы (немесе Төрағаның орынбасары) және Корея үшін - Ұлттық салық қызметінің комиссары (немесе Комиссардың орынбасары) болып табылатын лауазымды тұлға басшылық жасайды.

3. Сапардың ұзақтығы, уақыты және маршруты

Жалпы, сапардың ұзақтығы шамамен 5 күнді құрайды. Алайда, сапардың нақты уақыт, ұзақтығы және маршруты келіссөздер арқылы айқындалатын болады.

4. Күн тәртібі

Күн тәртібі салық мәселелері бойынша ынтымақтастықпен және өзара көмекпен байланысты болады. Әрбір Тарап екінші Тарапты кездесудің жоспарлы түрде өтуі үшін алдын ала белгілі бір мәселелерді талқылауда өзінің қызығушылығы туралы ақпараттандырады.

5. Аударма

Кездесуші Тараптар келуші Тараптың тілінде немесе ағылшын тілінде аудармашы қызметін қамтамасыз етеді.

6. Шығыстар

Халықаралық жол жүруді, тәуліктік және қонақ үйді тұруды қоса, сапар бойынша шығысты келуші Тарап көтереді. Барлық басқа шығыстарды қабылдаушы Тарап көтереді.

**3-тармақ. Күшіне ену, қолданыс мерзімі және ұзарту**

1. Осы Меморандум халықаралық шарт болып табылмайды және халықаралық құқықпен реттелетін құқықтар мен міндеттемелерді жасамайды.

2. Осы Меморандум қол қойылған күнінен бастап күшіне енеді және үш жыл бойы қолданылады. Осы мерзім аяқталғаннан кейін ол Тараптардың өзара уағдаластығы бойынша алдағы үш жылға ұзартылуы мүмкін. Әрбір Тарап, оның қолданылуының ағымдағы кезеңі өткенге дейін алты айдан кешіктірмей осындай ниеті туралы екінші Тарапқа жазбаша хабарлама жолдай отырып, осы Меморандумның қолданысын тоқтатуға құқылы.

3. Тараптардың өзара келiсiмi бойынша осы Меморандумға өзгерістер енгiзiлуi мүмкiн.

Екі түпнұсқа данада, әрқайсысы қазақ, корей, орыс және ағылшын тілдерінде, барлық мәтіндердің күші бірдей, 2018 жылғы 22 тамызда Астана қаласында жасалды.

Мәтіндер арасында алшақтық болған жағдайда, Тараптар ағылшын тіліндегі мәтінге жүгінеді.

|  |  |
| --- | --- |
| **Қазақстан Республикасы Қаржы министрлігінің Мемлекеттік кірістер комитеті үшін** | **Корея Республикасының** **Ұлттық салық қызметі** **үшін** |